
Z A P I S N I K
12. sjednice Vijeća Mjesnog odbora Jarun, 11. svibnja 2022. u prostorijama Mjesnog odbora Jarun, Hrgovići 57a, s početkom u 19.00 sati


NAZOČNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, , Lea Galović, Franjo Klečina, Hrvoje Kuharić, Ljiljana Marks-Šikić, Krešimir Petlić, Lora Rajić, Vladimir Slošić, Damir Švizer, Petar Vranjković.

NENAZOČNI ČLANOVI VIJEĆA:
Nikola Peruničić.

OSTALI NAZOČNI:
Predstavnici suvlasnika: Martina Pilić-Ujaković, Slaven Tadić.

Predsjedava: Ljiljana Marks-Šikić, predsjednica Vijeća.
Zapisnik vodi: Lora Rajić, članica Vijeća MO Jarun

	Predsjednica konstatira da je nazočno 10 od 11 članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora.

	Vijeće uz 9 glasova ZA i 1 PROTIV prihvaća tekst Zapisnika 11. sjednice Vijeća Mjesnog odbora Jarun, održane 13. travnja 2022.

	Član Vijeća Damir Švizer predlaže dopunu dnevnog reda točkom:
· Spajanje ulice Ferdinanda Budickoga s Trpanjskom ulicom 
Vijeće jednoglasno prihvaća prijedlog dopune dnevnog reda.
	Predsjednica predlaže da dopunjena točka bude 6. točka dnevnog reda, a dosadašnja 	točka 6. Pitanja, prijedlozi i obavijesti postaje točka 7.
	Vijeće jednoglasno prihvaća redoslijed točaka dnevnog reda.


	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Stavljanje izvan snage zaključka KLASA: 024-08/22-003/304, URBROJ: 251-13-11-15-22-9 od 9. veljače 2022.
2. Preimenovanje autobusnog stajališta „Hrvatskog sokola“ na lokaciji Zagrebačka avenija smjer istok-zapad u naziv „Našička“
3. Izmjena dotrajalih uličnih svjetiljki u Ulici Ferdinanda Budickog po zahtjevu M.Š.
4. Postava uzdignutih pješačkih prijelaza u Ulici Hinka Würtha po zahtjevu A.B.
5. Iscrtavanje horizontalne prometne signalizacije zabrane parkiranja i zaustavljanja u Ulici Hinka Würtha 20 i 22 po zahtjevu M.I.
6. Spajanje ulice Ferdinanda Budickog s Trpanjskom ulicom prema zahtjevu člana vijeća Damira Švizera 
7. Pitanja, prijedlozi i obavijesti





Ad 1. Stavljanje izvan snage zaključka KLASA: 024-08/22-003/304, URBROJ: 251-13-11-15-22-9 od 9. veljače 2022.

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu. U raspravi sudjeluju: Mario Devčić, Franjo Klečina, Ljiljana Marks-Šikić, Damir Švizer i Lea Galović.

		Nakon rasprave Vijeće jednoglasno donosi

Z A K LJ U Č A K
o stavljanju izvan snage zaključka o odobrenju korištenja sredstava spozicije ostali nespomenuti rashodi poslovanja za Dan Mjesnog odbora

1. Stavlja se izvan snage zaključak o odobrenju korištenja sredstava s pozicije ostali nespomenuti rashodi poslovanja za Dan Mjesnog odbora;  KLASA: 024-08/22-003/304; URBROJ: 251-13-11-15-22-9, od 9. veljače 2022. 

2. Zaključak se stavlja izvan snage jer se odgađa planirano obilježavanje Dana Mjesnog odbora Jarun u lipnju zbog  otkazivanja malonogometnog turnira i radova na vrelovodnoj mreži u blizini odvijanja planirane proslave. 

3. Proslava Dana Mjesnoga odbora Jarun odgađa se do druge polovice tekuće godine i sredstva ostaju za tu namjenu.

4. Zaključak dostaviti Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka – jug.


Ad 2. Preimenovanje autobusnog stajališta „Hrvatskog sokola“ na lokaciji Zagrebačka avenija smjer istok-zapad u naziv „Našička“

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara
raspravu. U raspravi sudjeluju: Franjo Klečina, Ljiljana Marks-Šikić i Damir Švizer.

	Nakon rasprave Vijeće jednoglasno donosi

Z A K LJ U Č A K
o preimenovanju autobusnog stajališta „Hrvatskog sokola“


1. Vijeće Mjesnog odbora Jarun nije suglasno s prijedlogom da se autobusno stajalište „Hrvatskog sokola“ na lokaciji Zagrebačka avenija smjer istok (kod Pet centra) preimenuje u naziv „Našička“.

2. Zaključak dostaviti Vijeću Gradske četvrti Trešnjevka-jug.




Ad 3. Izmjena dotrajalih uličnih svjetiljki u Ulici Ferdinanda Budickog po zahtjevu M.Š.

Članovi Vijeća primili su materijal uz poziv. 
Predsjednica usmeno informira članove Vijeća o predmetnoj točci dnevnog reda te otvara
raspravu. U raspravi sudjeluju: Lea Galović i Mario Devčić.

Nakon rasprave Vijeće jednoglasno donosi 

Z A K LJ U Č A K
o zamjeni dotrajalih uličnih svjetiljki 
u Ulici Ferdinanda Budickog 


2. Vijeće Mjesnog odbora Jarun razmatralo je zahtjev M.Š. o zamjeni dotrajalih uličnih svjetiljki ispred ulaza u zgradu u Ulici Ferdinanda Budickog 16, kao i u cijeloj ulici.
3. Vijeće traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za građenje i održavanje javnoprometnih površina, javnih objekata i javne rasvjete očitovanje o potrebi i mogućnosti zamjene dotrajalih uličnih svjetiljki na predmetnoj lokaciji. 
4. Budući da Grad Zagreb ima u planu rekonstruirati oko 40% javne rasvjete, Vijeće traži informaciju da li će ista obuhvatiti područje MO Jarun i kada će se krenuti u provedbu.
5. Zaključak dostaviti Vijeću Gradske četvrti Trešnjevka-jug.


Ad 4. Postava uzdignutih pješačkih prijelaza u Ulici Hinka Würtha po zahtjevu A.B.

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara
raspravu. U raspravi sudjeluju: Mario Devčić, Franjo Klečina i Damir Švizer.

Nakon rasprave Vijeće s 8 glasova ZA i 2 SUZDRŽANA donosi 

Z A K LJ U Č A K
o postavi uzdignutih pješačkih prijelaza 
u Ulici Hinka Würtha


1. Vijeće Mjesnog odbora Jarun razmatralo je zahtjev A.B. o postavi uzdignutih pješačkih prijelaza na križanju Ulice Hinka Würtha s ulicom Jarun, ulicom Fočići i Vrisničkom ulicom.
2. Vijeće je suglasno s predmetnim zahtjevom te predlaže postavu dva uzdignuta pješačka prijelaza na križanju Ulice Hinka Würtha s ulicom Fočići i ulicom Franje Wölfla.
3. Zaključak dostaviti Vijeću Gradske četvrti Trešnjevka-jug.



Ad 5. Iscrtavanje horizontalne prometne signalizacije zabrane parkiranja i zaustavljanja u Ulici Hinka Würtha 20 i 22 po zahtjevu M.I.

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara
raspravu. U raspravi sudjeluju: Mario Devčić i Hrvoje Kuharić.

Nakon rasprave Vijeće jednoglasno donosi 

Z A K LJ U Č A K
o obilježavanju horizontalne prometne signalizacije zabrane parkiranja i zaustavljanja u Ulici Hinka Würtha 20 i 22

1. Vijeće Mjesnog odbora Jarun razmatralo je zahtjev M.I. o iscrtavanju horizontalne prometne signalizacije zabrane parkiranja i zaustavljanja s južne strane zgrade u Ulici Hinka Würtha 20 i 22.
2. Vijeće je suglasno s predmetnim zahtjevom te traži da se isti dostavi Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet, na nadležno postupanje.
3. Zaključak dostaviti Vijeću Gradske četvrti Trešnjevka-jug.

Ad 6. Spajanje Ulice Ferdinanda Budickog s Trpanjskom ulicom prema zahtjevu  člana Vijeća Damira Švizera 
Predsjednica predaje riječ predlagatelju predmetne točke dnevnog reda. Predsjednica otvara raspravu. U raspravi sudjeluju: Damir Švizer, Ljiljana Marks-Šikić, Mario Devčić, Franjo Klečina, Vladimir Slošić

Nakon rasprave Vijeće jednoglasno donosi 

Z A K LJ U Č A K
o spajanju Ulice Ferdinanda Budickoga s Trpanjskom ulicom 


1. Vijeće Mjesnog odbora Jarun razmatralo je zahtjev člana Vijeća Damira Švizera o spajanju Ulice Ferdinanda Budickog s Trpanjskom ulicom

2. Budući da je završena rekonstrukcija toplovodne mreže, Vijeće smatra da ne postoji ni jedan razlog da se predmetne ulice ne spoje. Vijeće Mjesnog odbora Jarun više puta je tražilo isto, uvrštavalo u planove i financiralo izradu projekta za realizaciju. 

3. Vijeće Mjesnog odbora Jarun traži traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet i Gradskog ureda za opću upravu i imovinsko-pravne poslove konačno rješenje spoja dviju spomenutih ulica radi mnogo bolje protočnosti i sigurnosti prometa u naselju. 

4. Zaključak dostaviti Vijeću Gradske četvrti Trešnjevka-jug.

Ad 7. Pitanja, prijedlozi i obavijesti

Predsjednica je obavijestila članove Vijeća o očevidima oko smještanja spremnika za otpad i zamolila sve članove vijeća da sudjeluju, prema osobnim mogućostima, u budućim očevidima na prostoru MO Jarun.
Prijedlog je da se spremnici za otpad ne postavljaju unutar stambenih zgrada, nego da se u dogovoru s Čistoćom utvrdi odgovarajuće mjesto na zelenoj površini.

Predsjednica je obavijestila članove Vijeće da je g. Vitomir Ivanjek održao koncert i predstavu u povodu Majčinog dana, 8. svibnja na platou Hrgovići 55–61.

[bookmark: _GoBack]Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 20:45 sati.


Zapisnik sastavila: 							  
Lora Rajić

Predsjednica
Vijeća Mjesnog odbora
Jarun

Ljiljana Marks-Šikić

